## La Generalitat fa una ferma aposta pel foment de l’esport universitari

*** En 2024, s’ha augmentat la subvenció en més d’un 10 % a les universitats per a potenciar l’activitat esportiva en els campus
* El secretari autonòmic de Relacions Institucionals i Transparència ha presidit la segona reunió del Comité d’Esport Universitari de la Comunitat Valenciana**

El secretari autonòmic de Transparència i Participació, Santiago Lumbreras, ha destacat que l’esport universitari, en tota la seua extensió, és “una de les línies generals d’actuació de la Generalitat”.

Lumbreras ha presidit la segona reunió del Comité d’Esport Universitari de la Comunitat Valenciana, acompanyat del director general d’Esport, Luis Cervera i del director general d’Universitats, José Antonio Pérez.

A més, també ha assistit el rector de la Universitat Catòlica de València, Juan Manuel Pagán, així com representants de les nou universitats de la Comunitat Valenciana i de les federacions esportives.

En esta sessió, Lumbreras ha avançat que “en 2024 es va augmentar la subvenció més de 10 %, passant de 200.000 euros a 220.000. A més d’altres línies a esportistes d’elit, investigació i formació”, ha indicat el secretari autonòmic.

Estes ajudes s’han concedit directament a través d’ajudes al foment de l’esport universitari i al desenrotllament del Campionat Autonòmic Esport Universitari-CADU”. En este sentit Lumbreras ha volgut agrair la contribució de les universitats a l’esport i al foment de tot tipus d’activitats esportives en els seus campus.

**La Comunitat Valenciana, referent nacional**

Lumbreras ha destacat que la Comunitat Valenciana “és un referent a escala nacional en matèria d’esport universitari i especialment, en la coordinació de totes les universitats i el seu treball conjunt”.

En xifres, cal destacar l’augment en més d’un 14 % en la participació en el Campionat Autonòmic d’Esport Universitari-CADU, tant en esports col·lectius com individuals, així com la major participació en campionats d’Espanya universitaris i en campionats europeus.

Fecha: 02/10/2024